Den ene af de to klumpfisk, som Nordsøen Oceanarium i 2007 fik fra Barcelona Akvarium, blev aflivet for noget tid siden aflivet. Klumpfisken Anton havde længe ikke haft det godt og havde mistet appetitten. I morgen, onsdag, kan publikum på Oceanariet så opleve en dissektion, altså at fisken skæres op, for at man kan se, hvad der er indeni. - Vi ville under alle omstændigheder prøve at skære fisken op, da det jo ikke er hver dag man får lejlighed til at undersøge sådan et stort eksemplar. Og så kan vi lige så godt lade vores gæster kigge med", siger biolog Henrik Flintegård. Og måske det viser sig, at klumpfisken Anton faktisk er en pige: - Vi håber bl.a., at vi kan se om "Anton" i virkeligheden er et hankønsvæsen - noget man ikke umiddelbart kan se på fisken uden at skære den op. Der er jo 50% risiko for at det er et hunkønsvæsen, der i fem år har fundet sig i at blive kaldt Anton", siger biologen. Anton, der ved aflivningen vejede 230 kg har siden været opbevaret i fryserum.

Opsummering:
Nordsøen Oceanariums store klumpfisk Anton, der for noget tid siden blev aflivet, bliver dissekeret for øjnene af gæsterne.